קניון הדר

קניון הדר הוא מרכז קניות באזור תעשייה תלפיות בירושלים, סמוך לשכונת מקור חיים. הקניון נחנך בשנת 2001, ונמצא בבעלות משותפת של חברת רבוע כחול נדל"ן וחברת כלל ביטוח. במגרש בו הוקם הקניון פעל מפעל "מגדנית הדר", מפעל לייצור ביסקוויטים, קרקרים, עוגיות וופלים שעבר מהמושבה הגרמנית, בה הוקם ב-1949, והעסיק כ-100 עובדים. בשנת 1995 רכש מפעל "אפיפית" מנצרת עילית את "מגדנית הדר". מפעל "אפיפית" הוקם בשנת 1958 ובמרץ 1996 עבר למבנה גדול יותר באזור התעשייה בנצרת עילית. למפעל זה הועברו קווי היצור של "מגדנית הדר" והמפעל בירושלים נסגר. חברת מפעל "אפיפית" עצמה החלה לפעול תחת המותג "הדר" שהיה מוכר יותר בשוק. משפחות הרצברג וליפמן, מייסדי "מגדנית הדר", שמרו בבעלותם את קרקע המפעל. בשנת 1997 חתמו על עסקת קומבנציה עם חברת "מרל"ז" שהייתה בבעלות הקבלן מרדכי יונה, להקמת קניון במקום. חברת "מרל"ז" קיבלה את הקרקע ובתמורה הם קיבלו כ-20% מהבעלות בפרויקט הקניון. בסוף 1997 נמכרו מחצית מהזכויות בקרקע לרשת "קואופ הריבוע הכחול" תמורת 10 מיליון דולר. ב-1999, החלה בניית הקניון, והוא נחנך בשנת 2001. בספטמבר 2003, מכרה חברת "מרל"ז" לחברת "אמד" את חלקה בקניון תמורת 18 מיליון שקל. בפברואר 2007, חברת "בריטיש ישראל" (אז פעלה בשם "ריט ישראל") רכשה מחצית מהקניון מחברת "אמד" ומייסדי "מגדנית הדר", תמורת 31 מיליון שקל. חברת "רבוע כחול נדל"ן" המשיכה להחזיק במחצית השנייה. חברת מליסרון רכשה את "בריטיש ישראל" בשנת 2012, אך היא נאלצה למכור את חלקה בקניון בעקבות דרישה של הממונה על ההגבלים העסקיים. את חלקה רכשה חברת כלל ביטוח תמורת 266 מיליון שקל. הקניון נבנה על מגרש בשטח של 16.5 דונם, ובשלב הראשון כלל 17 אלף מ"ר של שטחי מסחר ו-24 אלף מ"ר של שטחי שירות, עם 71 בתי עסק בסך הכל. שוכרי "העוגן" של הקניון עם פתיחתו היו "קו אופ הריבוע הכחול" והום סנטר. לאחר פתיחת הקניון החל משא ומתן עם קבוצת גלובוס גרופ, להקמת בתי קולנוע בקניון כחלק משלב ב' שלו, אך הדבר לא יצא לפעול. בשנת 2012, החלה חברת "רבוע כחול נדל"ן" בפרויקט להרחבת הקניון בעלות של 125 מיליון שקל. הפרויקט כלל הקמת קומה נוספת לחנויות אופנה בשטח של 7,700 מ"ר, הכפלת מספר מקומות החניה ושדרוג שטחי המסחר הקיימים. ביוני 2014, הושלמה הרחבת הקניון. לאחר ההרחבה יש בו כ-26,000 מ"ר של שטחי מסחר, עם חמש קומות של חנייה וארבע קומות של מסחר וכ-120 בתי עסק. בשנת 2021 החלה להיבנות קומת מסחר נוספת מתחת לקומות המסחר הקיימות על שטח ששימש אז כחניון תת-קרקעי. אתר האינטרנט הרשמי של קניון הדר קניון הדר, ברשת החברתית פייסבוק הילה שמר, קוראים לו מרקט אבל הוא לא שוק: ביקור במתחם קולינרי חדש בבירה, באתר Xnet‏, 26 בנובמבר 2018 טור פרסומות, למרחב, 7 בדצמבר 1954, הפרסומת השלישית בטור. "בר־מצווה" למגדניית "הדר", חרות, 21 במרץ 1962 חופשה כפויה-דבר מקובל..., קול העם, 3 בספטמבר 1962 יצחק דנון, ‏משרד עוה"ד ברץ הורן תובע שכ"ט בסך 6.5 מ' ש' מבעלי מניות לשעבר בקניון הדר בירושלים, באתר גלובס, 26 באפריל 2007 אמיר אייזנברג, ‏מישור החוף הצטרפה למיכרז לרכישת מלון וקזינו ביוון תמורת 53 מ' ד', באתר גלובס, 7 באפריל 1998 אלעזר לוין, ‏מרלז מכרה לאמד את חלקה - 36.5% בקניון הדר בירושלים ב-18 מיליון שקל, באתר גלובס, 25 בספטמבר 2003 שי שלו, ‏אייל יונה מעלה 4 מ' ד' מאמד לקופת מרלז, באתר גלובס, 25 בספטמבר 2003 אריק מירובסקי, ריט ישראל רכשה מאמד מחצית מקניון הדר בירושלים תמורת 31 מיליון דולר, באתר הארץ, 14 בפברואר 2007 גיא ימין, ‏ריט ישראל קנתה 50% מקניון הדר תלפיות בירושלים ב-31 מיליון שקל, באתר גלובס, 15 בפברואר 2007 מיכאל רוכוורגר, כלל ביטוח רכשה ממליסרון חלקה בקניון הדר בירושלים וקניון הצפון בנהריה, באתר TheMarker‏, 30 במאי 2013 קו-אופ, הום סנטר ואחרים שכרו 15 אלף מ"ר בפרוייקט מרלז-קו-אופ בירושלים, באתר גלובס, 12 ביולי 1999 אלעזר לוין, ‏גלובוס גולן במו"מ לשכור 6,000 מ"ר בקניון הדר בירושלים לפי 13%-10% מהמחזור, באתר גלובס, 5 באוגוסט 2001 נתן שבע, שלי אפלברג, רבוע כחול נדל"ן גייסה 125 מיליון שקל להגדלת קניון הדר בירושלים, באתר TheMarker‏, 6 ביוני 2012 אורנה יפת, קניון הדר עולה קומה: ייפתח מחדש לאחר ששודרג בהשקעה של 100 מיליון ש', באתר כלכליסט, 22 במאי 2014